Α. ΕΞΩΤΕΡΙΚΟΣ ΠΡΟΣΑΝΑΤΟΛΙΣΜΟΣ ΚΑΙ ΠΕΛΑΤΕΙΑΚΕΣ ΣΧΕΣΕΙΣ (1821-1843)

1. Πελατειακά δίκτυα επί τουρκοκρατίας

Ερωτήσεις σύντομης απάντησης:

1.Τι γνωρίζετε για τα πελατειακά δίκτυα και ποιοι ήταν οι λόγοι που οδήγησαν στην οργάνωση τους κατά την προεπαναστατική περίοδο;

2.Ποιος υπήρξε ο τρόπος λειτουργίας της οικογένειας, ως φορέα πελατειακών σχέσεων και προστασίας, και ποια ήταν τα δίκτυα πατρωνίας στα διάφορα μέρη της Ελλάδας;

3.Να δικαιολογήσετε τη φράση: «Τα δίκτυα πατρωνίας δεν λειτουργούσαν κάτω από τους ίδιους όρους και δεν ανταποκρίνονταν στις ίδιες ανάγκες με τα κατοπινά κόμματα».

Ερωτήσεις κλειστού τύπου, Σωστό/Λάθος:

1. Η συγκρότηση πολιτικών κομμάτων επετεύχθη ήδη κατά την προεπαναστατική περίοδο.
2. Η απουσία συστήματος κοινωνικής πρόνοιας, κατά την προεπανασταστική περίοδο, αποτέλεσε σημαντικό παράγοντα οργάνωσης των πελατειακών δικτύων.
3. Η οικογένεια, κατά την προεπαναστατική περίοδο, αποτέλεσε έναν από τους σημαντικότερους μη κρατικούς φορείς που παρείχαν στοιχειώδη ασφάλεια στα μέλη της.
4. Κάθε οικογένεια συνδεόταν οριζόντια με πάτρωνες – προστάτες και τις οικογένειές τους.
5. Στην Πελοπόννησο, κατά την προεπαναστατική περίοδο, αναπτύχθηκαν τέσσερα μεγάλα δίκτυα πατρωνίας.
6. Στη Στερεά Ελλάδα φορείς της πατρωνίας ήταν μεγαλοαρματολοί και κλέφτες.
7. Τα κόμματα στην Ελλάδα αποτελούν απλή μετεξέλιξη των δικτύων πατρωνίας.
8. Επί τουρκοκρατίας,η οθωμανική κυριαρχία αποτελούσε το δεδομένο και αναμβισβήτητο πολιτικό πλαίσιο.
9. Κατά την προεπαναστατική περίοδο, τα δίκτυα πατρωνίας κατάφερναν να διαμορφώσουν διαφορετικές πολιτικές απόψεις.

 Η διαμόρφωση νέων δεδομένων κατά την Επανάσταση

Ερωτήσεις σύντομης απάντησης:

1. Ποιος ήταν ο βασικότερος λόγος/παράγοντας των συγκρούσεων μεταξύ των Ελλήνων, από τη στιγμή που άρχισε η εκδίωξη των Τούρκων;
2. Ποιος ήταν ο σκοπός του Δημητρίου Υψηλάντη όταν έφτασε στην Ελλάδα και τι προβλήματα αντιμετώπισε;
3. Ποια λύση στο πρόβλημα της ηγεσίας του Αγώνα έδωσε το «Προσωρινόν Πολίτευμα» της Επιδαύρου, ποιοι ευνοήθηκαν και ποιοι αγνοήθηκαν;
4. Ποια κόμματα συγκροτήθηκαν στη Β΄ Εθνοσυνέλευση του Άστρους και πώς εξελίχθηκε ο ανταγωνισμός μεταξύ τους;
5. Τι γνωρίζετε για τους δύο εμφυλίους πολέμους του 1824;
6. Τι γνωρίζετε για το «Πανελλήνιον», τι υπονοούσε το όνομα των τριών πρώτων ελληνικών κομμάτων και ποιοι αποτελούσαν τον πυρήνα τους;

Ερωτήσεις κλειστού τύπου, Σωστό/Λ:

1. Οι Έλληνες, όσο ήταν υπόδουλοι στους Τούρκους, τηρούσαν κοινή στάση απέναντι στον κατακτητή.
2. Ο Δημήτριος Υψηλάντης έφτασε στην Πελοπόννησο ως Γενικός Επίτροπος της Φιλικής Εταιρείας, με σκοπό την ανάληψη της ηγεσίας της Επανάστασης.
3. Οι πρόκριτοι θέλησαν να επιβάλουν ένα δικό τους «Γενικό Οργανισμό της Πελοποννήσου», που θα τους επέτρεπε να συγκεντρώσουν τη στρατιωτική και πολιτική εξουσία στα χέρια τους.
4. Η αντίθεση μεταξύ του Δημητρίου Υψηλάντη και των Προκρίτων της Πελοποννήσου είχε ως αντικείμενο μόνο τη δομή τού υπό ίδρυση κρατικού οργανισμού.
5. Ο Δημήτριος Υψηλάντης θεωρούσε ότι οι τοπικιστικές τάσεις αποτελούσαν εμπόδιο για την οργάνωση του Αγώνα.
6. Το «Προσωρινόν Πολίτευμα» της Επιδαύρου δεν κατάφερε να δώσει λύση στο πρόβλημα της ηγεσίας του Αγώνα.
7. Ο Θεόδωρος Κολοκοτρώνης κατάφερε να γίνει ρυθμιστής της κατάστασης στην Α΄ Εθνοσυνέλευση.
8. Το αποτέλεσμα της Α’ Εθνοσυνέλευσης ήταν τελικά να γεφυρωθεί το χάσμα μεταξύ στρατιωτικών και προκρίτων.
9. Στη Β΄ Εθνοσυνέλευση του Άστρους συγκροτήθηκαν δύο ισχυρά κόμματα, των προκρίτων και των αρματολών.
10. Οι πρόκριτοι, στη Β΄ Εθνοσυνέλευση, υποστήριξαν πως η ηγεσία της επανάστασης ανήκει σ’ εκείνους που ξέρουν να κάνουν πολιτικούς χειρισμούς.
11. Μετά την επικράτηση των προκρίτων, στον Α’ εμφύλιο πόλεμο, η διαμάχη τελείωσε με αμνηστία.
12. Τα νέα αντιμαχόμενα στρατόπεδα που διαμορφώθηκαν κατά τη διάρκεια του Β΄ εμφυλίου πολέμου συγκροτήθηκαν με τοπικιστικά κριτήρια.
13. Ο Β΄ εμφύλιος πόλεμος τελείωσε με νίκη των Πελοποννησίων προκρίτων.
14. Οι πληρεξούσιοι στην Γ΄ Εθνοσυνέλευση συσπειρώθηκαν γύρω από τα τρία κόμματα, το γαλλικό, το αγγλικό και το ρωσικό.
15. Ο Καποδίστριας επάνδρωσε ένα συμβουλευτικό όργανο, το Πανελλήνιον, με αντιπροσώπους του γαλλικού και του αγγλικού κόμματος.
16. Τα πρώτα τρία ελληνικά κόμματα πήραν τις ονομασίες τους (αγγλικό, γαλλικό, ρωσικό) το καθένα από τους αντιπάλους του.
17. Η στάση των πρώτων ξενικών κομμάτων διαμορφωνόταν από τις επιδιώξεις σχετικά με τα προβλήματα που αντιμετώπιζε το υπό δημιουργία κράτος.

Ερωτήσεις αντιστοίχισης:

Συνδέστε τα στοιχεία της στήλης Α΄ με τα στοιχεί της στήλης Β΄:

|  |  |
| --- | --- |
|  Α΄  | Β΄ |
| α.  Δημήτριος Υψηλάντης | 1. Κυβερνητικά όργανα τοπικής εμβέλειας |
| β. Πρόκριτοι (Πελοποννήσου) | 2. «Γενικός Οργανισμός της Πελοποννήσου» |
|   | 3.  Συγκεντρωτικό σύστημα διακυβέρνησης |
|   | 4.Όλοι υπεύθυνοι για όλα |

Ορισμοί/ιστορικές έννοιες ενότητας:

Γενικός Οργανισμός της Πελοποννήσου.

«Προσωρινόν Πολίτευμα» της Επιδαύρου.

«Πανελλήνιον»

Ενδεικτικά παραθέματα από το ΚΕΕ (Κέντρο Εκπαιδευτικής Έρευνας)

ΠΗΓΗ  1

Παρουσιασθείς (σηµ.: ο ∆. Υψηλάντης) εις Ύδραν (σηµ.: το καλοκαίρι του 1821) ως πληρεξούσιος του Γ. επιτρόπου της Αρχής, υποδέχεται και αναγνωρίζεται υπό των προκρίτων· µεταβαίνει εις Σπέτσας και αναγνωρίζεται ωσαύτως· εκείθεν µεταβαίνει εις Άστρος συνωδευµένος µ ε τον επίσκοπον Βρεσθένης, επί τούτω σταλέντα υπό των Πελοποννησίων, όπου, αφ’ ου τον υπεδέχθησαν τα µέλη της Γερουσίας και πολλοί των προκρίτων της Πελοποννήσου και της Στερεάς Ελλάδος και των Νήσων, και των οπλαρχηγών και στρατιωτών, µετέβησαν όλοι εις το εν Βερβένοις στρατόπεδον να συµβουλευθώσι περί των πραγµάτων. Αυτόθι ο Υψηλάντης ανέγνω το έγγραφον, δι’ ου αποκαθίστατο πληρεξούσιος του Γ. επιτρόπου της Αρχής και οι Έλληνες επευφήµησαν… Τότε οι ολιγαρχικοί τον διεφιλονείκησαν το δικαίωµα της επ’ ονόµατι του παραδόσεως του ειρηµένου φρουρίου, τον είπον ότι έπρεπε να παραδοθή εν ονόµατι του έθνους, και τον δίδουσι να εννοήση ότι δεν τον αναγνωρίζουσιν ως τοιούτον οποίος επαρουσιάσθη, και δεν τον παραχωρούσι την εξουσίαν, την οποίαν εν ονόµατι της Αρχής της εταιρείας αντιποιείται. Αυτοί ζητούσι να επικυρώση την Γερουσίαν των, να διευθύνη δε τα πράγµατα, και να κινή τα στρατεύµατα, παρά των συγγενών και των οικείων των διοικούµενα, κατά τας αποφάσεις της Γερουσίας, ήτις έµελλε να ήναι το συµβούλιόν του· προ λίγου µάλιστα εφρόνουν να τον ψηφίσωσι και αυτόν απλούν µέλος, µίαν και µόνην ψήφον έχοντα εις τας αποφάσεις της. Ο δε Υψηλάντης κατά την έννοιαν του τίτλου, πληρεξούσιος του Γ. επιτρόπου, αναπτυχθείσαν υπό του Νεοφύτου Βάµβα, τον οποίον έχει αρχικαγγελλάριον και σύµβουλον, εννοεί να ήναι υπέρτατος άρχων και να διευθύνη τα τε πολιτικά και τα πολεµικά κατά τινάς όρους· να ήναι δε ο πληρεξούσιος αρχιστράτηγος της Ελλάδος και τα στρατεύµατα να εξαρτώνται και να διευθύνωνται απολύτως από αυτόν· θέλει και να διορισθή αντί της Γερουσίας ειδός τι συµβουλίου, να χρησιµεύση ως φροντιστήριον, δια να προµηθεύη τ’ αναγκαία δια τον πόλεµον.

Ν. Σπηλιάδη, Αποµνηµονεύµατα (Α΄ 203-213) [Πηγή: Θέµατα Νεότερης και Σύγχρονης Ιστορίας από τις Πηγές, Γ΄ Λυκείου, Αθήνα 1998, σσ. 92-93]

ΠΗΓΗ 2

Είναι αξιοσηµείωτος η προκήρυξις του ∆ηµ. Υψηλάντου (6/18 Οκτωβρίου 1821) δι’ ης διετάχθησαν αι εκλογαί προς συγκρότησιν της Εθνοσυνελεύσεως (σηµ.:της Επιδαύρου), διότι εις αυτήν πλην άλλων τονίζεται  ότι ο αγών διεξηγετο υπέρ της απελευθερώσεως του λαού από πάσης καταπιέσεως όχι µόνον από της δυναστικής των Τούρκων, αλλά και από της οικονοµικής των Χριστιανών ισχυρών. «Ήλθον, έγραφεν ο Υψηλάντης, να διεκδικήσουν τα δίκαιά σας, την τιµήν την ζωήν, την περιουσίαν σας· ήλθον να σας δώσω νόµους δικαίου, δικαστήρια αµερόληπτα… Καιρός είναι να παύση πλέον η τυραννία όχι µόνο των Τούρκων, αλλά και η τυραννία των ατόµων εκείνων, τα οποία συµµεριζόµενα τα αισθήµατα των Τούρκων, ζητούν να καταπιέζουν τον λαόν…»

Α. Σβώλου, Τα Ελληνικά Συντάγµατα, 1822-1975/1986,  Η συνταγµατική Ιστορία της Ελλάδος, εκδ. Στοχαστής, 1998, σ. 62

ΠΗΓΗ 3

 [Αποσπάσµατα από επιστολή του Αλέξ. Μαυροκορδάτου προς τον ∆ηµ. Υψηλάντη (27 Οκτωβρίου 1821). Στην επιστολή αυτή ο Μαυροκορδάτος στρέφεται µ ε πάθος εναντίον του Αλεξ. Υψηλάντη, αλλά κατηγορεί και τον ∆ηµήτριο (Υψηλάντη) απερίφραστα]:

«Ν’ αφήσωµεν τα ονόµατα αρχηγών και πληρεξουσίων και επιτρόπων· να οργανώσωµεν την διοίκησιν από τους ιδίους εντοπίους, των οποίων να γένωµεν ηµείς οδηγοί, καθ’ όσον δυνάµεθα· να την συγκεντρώσωµεν εις ολίγας χείρας, εν όσω να προσκαλέσωµεν κανένα υποκείµενον, οίος ο πρίγκηψ Ευγένιος ή ο κόµης Καποδίστριας ή πας τις άλλος ικανώτερος ηµών. Ν’ αφήσωµεν όλα τα ξένα και να εναγκαλισθώµεν όλα τα εθνικά σχήµατα· να αφήσωµεν ό,τι µας κάµνει υπόπτους εις τας ευρωπαϊκάς δυνάµεις, ως µετέχοντας των Ιακωβινικών φρονηµάτων· να παραστήσωµεν εις την Ευρώπην τα δίκαιά µας όχι µε παχείας λέξεις, αλλά µε λακωνισµόν άξιον των προγόνων µας και µε µετριοφροσύνη».

Ι.Ε.Ε., τόµ. ΙΒ΄, σ. 198

Λαµβάνοντας υπόψη το περιεχόµενο των πηγών και τις πληροφορίες του βιβλίου σας, να παρουσιάσετε τις διαφορετικές απόψεις προκρίτων και Υψηλάντη στο θέµα της διακυβέρνησης της επαναστατηµένης Ελλάδας.

Α. ΕΞΩΤΕΡΙΚΟΣ ΠΡΟΣΑΝΑΤΟΛΙΣΜΟΣ ΚΑΙ ΠΕΛΑΤΕΙΑΚΕΣ ΣΧΕΣΕΙΣ (1821-1843)

3. Τα πρώτα ελληνικά κόμματα

α**. Το αγγλικό κόμμα**

Ερωτήσεις σύντομης απάντησης:

1. Ποιοι συμπαρατάχθηκαν με το αγγλικό κόμμα και ποιο κύριο χαρακτηριστικό τους διέκρινε;
2. Ποιος ήταν ο στόχος των ηγετών και των οπαδών του αγγλικού κόμματος στις αρχές της δεκαετίας του 1820.
3. Ποιος ήταν ο ηγέτης του αγγλικού κόμματος και ποια η άποψή του σχετικά με τη στάση της Αγγλίας απέναντι στην Ελλάδα;
4. Ποιες ήταν οι επίσημες θέσεις του αγγλικού κόμματος και τι επιζητούσε;

Ερωτήσεις κλειστού τύπου, Σωστό/Λάθος:

1. Με το αγγλικό κόμμα συμπαρατάχθηκαν πρόκριτοι, στρατιωτικοί, λόγιοι και έμποροι.
2. Κύριο χαρακτηριστικό των οπαδών του αγγλικού κόμματος ήταν οι εθνικιστικές και δημοκρατικές ιδέες.
3. Η σκέψη των ηγετών και των οπαδών του αγγλικού κόμματος ότι δηλαδή ένα ελληνικό κράτος θα μπορούσε να ιδρυθεί και να έχει ασφαλή σύνορα μόνο με την υποστήριξη της Αγγλίας, είχε ωριμάσει ήδη από τις αρχές της δεκαετίας του 1830.
4. Η Βρετανία έπαιρνε σαφή θέση υπέρ της ακεραιότητας της Οθωμανικής αυτοκρατορίας.
5. Η θέση του Μαυροκορδάτου ήταν πως η προϊούσα διάλυση της Οθωμανικής αυτοκρατορίας θα ανάγκαζε τελικά την Αγγλία να επιλέξει τη συμμαχία της Ελλάδας στην περιοχή, ως φραγμό στα επεκτατικά σχέδια της Ρωσίας.
6. Για τους ηγέτες του αγγλικού κόμματος η Αγγλία αποτελούσε πρότυπο για την εξέλιξη της εσωτερικής κατάστασης στην Ελλάδα.
7. Ως θεμελιώδεις αρχές του πολιτικού συστήματος το αγγλικό κόμμα θεωρούσε το συγκεντρωτικό σύστημα και τη διάκριση των εξουσιών, αρχές τις οποίες υποστήριξε σε όλη τη διάρκεια του απελευθερωτικού αγώνα.
8. Πάγια θέση του Μαυροκορδάτου ήταν να οριστεί η κρατική οργάνωση του κράτους με γραπτό σύνταγμα.
9. Ο Μαυροκορδάτος επιζητούσε αυτοκέφαλη ελληνική εκκλησία, χωρίς δεσμεύσεις από το Πατριαρχείο.
10. Το αγγλικό κόμμα γενικότερα υποστήριζε την άσκηση μετριοπαθούς πολιτικής, τόσο ως προς τους στόχους όσο και ως προς τα μέσα.

Ενδεικτικά παραθέματα από το ΚΕΕ (Κέντρο Εκπαιδευτικής Έρευνας)

ΠΗΓΗ

Ο Μαυροκορδάτος διατύπωσε τις ιδέες του σε ένα πολύ σηµαντικό υπόµνηµα που συνέταξε το 1848, το οποίο αποτελεί αριστοτεχνικό κατηγορητήριο κατά του ακραίου αλυτρωτισµού και πειστική παρουσίαση των µετριοπαθών θέσεων. Πρώτα διακήρυσσε την αντίθεσή τους προς τις σποραδικές συνοριακές επιθέσεις και τις µυστικές εταιρείες, που κατά τη γνώµη  του τορπίλιζαν τον φαινοµενικό τους στόχο. Τις θεωρούσε παράτολµες ενέργειες εγωκεντρικών ή παραπλανηµένων ανθρώπων, που έπρεπε να κατασταλούν. Απαριθµούσε κατόπιν τα λάθη των προγενεστέρων ελληνικών κυβερνήσεων.  ……………………………………………………………………………………………………………

Το ελληνικό κράτος δεν είχε δώσει στους Έλληνες της Οθωµανικής Αυτοκρατορίας καµία απτή απόδειξη ότι η ελληνική διακυβέρνηση ήταν έστω και ελάχιστα πιο φωτισµένη από την τουρκική, ούτε είχε δείξει στην Ευρώπη ότι η ελληνική ηγεµονία θα έφερνε πολιτική σταθερότητα στην Εγγύς Ανατολή. Στο µεταξύ, η Οθωµανική Αυτοκρατορία είχε θεσπίσει εσωτερικές µεταρρυθµίσεις που είχαν αποκαταστήσει την τουρκική αυτοπεποίθηση και είχαν πείσει την Ευρώπη ότι η κατάρρευση δεν επέκειτο άµεσα.

Το πρόγραµµα του Μαυροκορδάτου ήταν στην πραγµατικότητα πρόγραµµα εσωτερικής ανάπτυξης, εµπορίου, επικοινωνιών και παιδείας, παρόλο που παρουσιαζόταν επιδέξια ως συγκαλυµµένη προετοιµασία για πόλεµο. ∆ίνοντας έµφαση στην αύξηση του εµπορίου, στην ανάπτυξη της εµπορικής ναυτιλίας και στη διακίνηση της πυρίτιδας από εµπόρους, και αποφεύγοντας οποιαδήποτε αναφορά στους άτακτους οπλαρχηγούς, ενώ επέµενε στην ανάγκη ενός νέου σώµατος πυροβολικού, το πρόγραµµα αυτό έµµεσα συνιστούσε τη µετάθεση της ευθύνης του αλυτρωτισµού από την παλιά στρατιωτική τάξη στην αστική, και έτσι προωθούσε έµµεσα τα οικονοµικά συµφέροντα της τελευταίας οµάδας. Επιπλέον, οι γραφειοκρατικές ικανότητες τις οποίες ανέφερε ο Μαυροκορδάτος ως προϋποθέσεις για τους διοριζόµενους στην κεντρική διεύθυνση ήταν ακριβώς εκείνες για τις οποίες εκτιµούσαν τον ίδιο και αρκετά µέλη του κόµµατός του. Με λίγα λόγια, η πολιτική του Μαυροκορδάτου απαιτούσε την ηγεσία ικανών γραφειοκρατών και ισχυρών εµπόρων, ενώ σύµφωνα µ ε τις απαιτήσεις του αντίθετου προσανατολισµού τη διεύθυνση της υπόθεσης του αλυτρωτισµού θα την αναλάµβανε η παραδοσιακή τάξη των στρατιωτικών.

Petropulos, ό.π., σσ. 634-635

Λαµβάνοντας υπόψη το περιεχόµενοτης πηγής  και τις πληροφορίες του σχολικού βιβλίου, προσπαθήστε να εντοπίσετε τη στρατηγική του Μαυροκορδάτου στο θέµα της απελευθέρωσης των αλυτρώτων.

.

**Το γαλλικό κόμμα**

Ερωτήσεις σύντομης απάντησης:

1. Ποιος ήταν ο αρχηγός του γαλλικού κόμματος, ποιους προσεταιρίστηκε στην αρχή, ποια τα κοινά χαρακτηριστικά των στελεχών του κόμματος και τι απαιτούσαν;
2. Ποιοι ήταν οπαδοί και στελέχη του γαλλικού κόμματος;
3. Σε τι διαφοροποιούταν η εξωτερική πολιτική του γαλλικού κόμματος σε σχέση με αυτή του αγγλικού;
4. Τι γνωρίζετε για την εσωτερική πολιτική του γαλλικού κόμματος;
5. Για ποιους λόγους το γαλλικό κόμμα ονομάστηκε και «εθνικό»;
6. Γιατί τα μέλη του γαλλικού κόμματος θεωρούσαν τη Γαλλία ως πρότυπο;

Ερωτήσεις κλειστού τύπου, Σωστό/Λάθος:

1. Ο Ιωάννης Κωλέττης προσεταιρίστηκε στην αρχή αρματολούς και κλέφτες της Πελοποννήσου.
2. Τα στελέχη του γαλλικού κόμματος απαιτούσαν δικαιοσύνη για τους αγωνιστές της ελευθερίας, την οποία εννοούσαν ως την ηθική αποκατάστασή τους μετά το πέρας του πολέμου.
3. Μετά τη δολοφονία του Καποδίστρια, το γαλλικό κόμμα κέρδισε οπαδούς σχεδόν σε ολόκληρη την Πελοπόννησο.
4. Τα μεσαία στελέχη του γαλλικού κόμματος ήταν συνταγματικοί που υιοθετούσαν τις θέσεις του αγγλικού κόμματος σε θέματα εσωτερικής ή εξωτερικής πολιτικής.
5. Οι οπαδοί του γαλλικού κόμματος ήταν ακτήμονες ή μικροϊδιοκτήτες γης και απλοί αγωνιστές.
6. Στο γαλλικό κόμμα συμφωνούσαν με το αγγλικό σχετικά με την απελευθέρωση του αλύτρωτου ελληνισμού με πολεμικές ενέργειες, το συντομότερο δυνατό.
7. Ο Κωλέττης διατύπωσε στην Εθνοσυνέλευση τη «Μεγάλη Ιδέα» το 1847.
8. Το πρόγραμμα του γαλλικού κόμματος ήταν ασαφές, ως προς την εξωτερική πολιτική.
9. Βασική πολιτική επιδίωξη του γαλλικού κόμματος ήταν η κατοχύρωση των δικαιωμάτων του λαού απέναντι στη μοναρχική εξουσία, με την παροχή του συντάγματος.
10. Η επάνδρωση του ελληνικού στρατεύματος και της διοίκησης με ελληνικά στελέχη αποτέλεσε βασική επιδίωξη του γαλλικού κόμματος, κατά την περίοδο της βαυαροκρατίας.
11. Τα μέλη του γαλλικού κόμματος έβλεπαν τη Γαλλία ως το φυσικό τους σύμμαχο, καθώς είχε αναμειχθεί αρκετά στο παρελθόν στις υποθέσεις της ανατολικής Μεσογείου.
12. Πολλοί οπαδοί του γαλλικού κόμματος θεωρούσαν ως πρότυπό τους τη Γαλλία, καθώς είχαν σχηματίσει μια ιδεατή εικόνα για αυτή.
13. Ορισμοί/ιστορικές έννοιες ενότητας:

«Μεγάλη Ιδέα»

«Εθνικό κόμμα»

Ενδεικτικά παραθέματα από το ΚΕΕ (Κέντρο Εκπαιδευτικής Έρευνας)

ΠΗΓΗ

Ο Κωλέτης η Μεγάλη Ιδέα

Το 1834, όταν η αντιβασιλεία προσπαθούσε να αποφασίσει ποια θα ήταν η µόνιµη πρωτεύουσα του κράτους, ο Κωλέτης έκανε έγγραφη πρόφαση ότι το κράτος έπρεπε να αποφύγει να ορίσει επίσηµη πρωτεύουσα, ως πανηγυρική υπενθύµιση ότι µόνον η Κωνσταντινούπολη µπορούσε να εξυπηρετήσει αυτό τον υψηλό σκοπό, ως ένδειξη της ελληνικής πίστης ότι επέκειτο η απόκτησή της, και ως υπόµνηση ότι ως εκείνη τη στιγµή η διεκπεραίωση των κρατικών υποθέσεων θα διατηρούσε προσωρινό χαρακτήρα. Όταν ήταν στο Παρίσι ως πρεσβευτής της Ελλάδας, δεν έχασε ευκαιρία να επαναλάβει τις ελληνικές αλυτρωτικές επιδιώξεις. Το 1844, στη συζήτηση για το ζήτηµα των ετεροχθόνων, πήρε το λόγο στη συντακτική συνέλευση για να εκθέσει, µε έναν τρόπο που έµεινε κλασικός το νόηµα της Μεγάλης Ιδέας.

«∆ια την γεωγραφικήν της θέσιν η Ελλάς είναι το κεντρον της Ευρώπης· ισταµένη, και έχουσα εκ µεν δεξιών την Ανατολήν, εξ’ αριστερών δε την ∆ύσιν, προώρισται ώστε δια µεν της πτώσεως αυτής να φωτίση την ∆ύσιν, δια δε της αναγεννήσεως την Ανατολήν. Το µεν πρώτον εξεπλήρωσαν οι προπάτορες ηµών, το δε δεύτερον είναι εις ηµάς ανατεθειµένον· εν τω πνεύµατι του όρκου τούτου και της µεγάλης ταύτης ιδέας είδον πάντοτε τους πληρεξουσίους να συνέρχωνται δια να αποφασίσωµεν ουχί πλέον περί της τύχης της Ελλάδος, αλλά περί της Ελληνικής φυλής… η Ελλάς, διηρηµένη το πάλαι καθέκαστα και εις ιδιαίτερα κράτη, έπεσε, και πεσούσα εφώτισε τον κόσµον. Οποίας άραγε ελπίδας παρέχει σήµερον αναγεννηθείσα η Ελλάς, και ηνωµένη εις εν κράτος, εις ένα σκοπόν, και µίαν δύναµιν, εις µιαν θρησκείαν, εις το τέλος Σύνταγµα το οποίον τώρα απεργαζόµεθα… Οι εντολείς ηµών περιµένουσι το Σύνταγµα να ίδωµεν. Οι δε εκτός ηµών λαοί ατενίζουσι προς ηµάς τα όµµατα, δια να µάθωσι το περί αυτών φρόνηµά µας». Πεθαίνοντας το 1847, εξέφρασε τη λύπη του που άφηνε ανεκπλήρωτη την αποστολή του. Άφηνε να εννοηθεί ότι, αν ο βασιλιάς τον είχε καλέσει να κυβερνήσει από την αρχή, η Μεγάλη Ιδέα µπορεί να είχε πραγµατοποιηθεί. Όλη τη διάρκεια της πρωθυπουργίας του (1844-47) ο Κωλέττης δεν αρνήθηκε ποτέ καµία από τις διαδόσεις που κυκλοφορούσαν ότι έκανε µεγαλεπήβολα αλυτρωτικά σχέδια, διαδόσεις που είναι από µόνες τους ενδεικτικές της αυξανόµενης φήµης του ως εκπροσώπου του ριζοσπαστικού αλυτρωτισµού.

j. Petropulos, Πολιτική και Συγκρότηση Κράτους… , σ. 634

Λαµβάνοντας υπόψη το περιεχόµενο της πηγής και τις πληροφορίες  του σχολικού βιβλίου, προσπαθήστε να εντοπίσετε τη στρατηγική του Κωλέττη στο θέµα της απελευθέρωσης των αλυτρώτων.

 Τα πρώτα ελληνικά κόμματα

α**. Το ρωσικό κόμμα**

Ερωτήσεις σύντομης απάντησης:

1. Ποια χώρα είχαν ως πρότυπο για την εσωτερική οργάνωση της Ελλάδας τα μέλη του ρωσικού κόμματος;
2. Ποια χαρακτηριστικά διέκριναν το ρωσικό κόμμα;
3. Ποιοι συμπαρατάχθηκαν (στελέχη – οπαδοί) με το ρωσικό κόμμα, ιδιαίτερα κατά την εποχή της διακυβέρνησης από τον Καποδίστρια;
4. Ποια ήταν τα βασικά αιτήματα των μελών του ρωσικού κόμματος;
5. Ποιο ήταν το ιδιαίτερο πρόβλημα που έβλεπε το ρωσικό κόμμα και ποια στάση τηρούσε απέναντι στο ζήτημα της αυτοκέφαλης Εκκλησίας;

Ερωτήσεις κλειστού τύπου, Σωστό/Λάθος:

1. Το ρωσικό κόμμα χαρακτηριζόταν από σταθερές πολιτικές θέσεις, σε αντίθεση με τις σχετικά ασαφείς θέσεις και τη συγκεχυμένη ιδεολογία του αγγλικού κόμματος.
2. Το ρωσικό κόμμα, όπως και τα άλλα δύο (γαλλικό, αγγλικό) αναγνώριζε στη Μεγάλη Δύναμη στην οποία στήριζε τις ελπίδες του κι ένα πρότυπο για την εσωτερική οργάνωση της χώρας.
3. Η Ρωσία, καθώς ήταν η μοναδική Μεγάλη Δύναμη με ορθόδοξο χριστιανικό δόγμα, μπορούσε να βρει αποδοχή από μεγάλο τμήμα του πληθυσμού.
4. Το ρωσικό κόμμα διακρινόταν για την προοδευτική του στάση σε όλες του τις επιλογές.
5. Για τα μέλη του ρωσικού κόμματος, η νομιμότητα της εξουσίας βασιζόταν στη θρησκεία.
6. Το ρωσικό κόμμα καταπολεμούσε τον κοσμοπολιτισμό και την οποιαδήποτε αποστασιοποίηση από τις παραδόσεις.
7. Τα μέλη του ρωσικού κόμματος σπανίως απευθύνονταν στο θρησκευτικό συναίσθημα των Ελλήνων.
8. Με το ρωσικό κόμμα συμπαρατάχθηκαν κυρίως όσοι είχαν υποφέρει ιδιαίτερα κατά την εποχή της Επανάστασης και κατά τους εμφυλίους πολέμους.
9. Όσοι δημόσιοι υπάλληλοι είχαν διοριστεί από τον Καποδίστρια μετά τη δολοφονία του απολύθηκαν.
10. Απαίτηση των οπαδών του ρωσικού κόμματος ήταν η ίδρυση ενός ισχυρού κράτους, το οποίο σε συνεργασία με τη Ρωσία και το Οικουμενικό Πατριαρχείο, θα φρόντιζε για την καθαρότητα της πίστης και θα αναγνώριζε στην Εκκλησία κυρίαρχη θέση.
11. Οι οπαδοί του ρωσικού κόμματος ήταν υπέρ του συντάγματος και υπέρ ενός συγκεντρωτικού συστήματος διακυβέρνησης.
12. Οι «ναπαίοι» έβλεπαν ως μεγάλο πρόβλημα τους κινδύνους που αντιμετώπιζαν η πίστη και η Εκκλησία από τα μέτρα που ψήφισε η αντιβασιλεία, όπως το αυτοκέφαλο της Ελληνικής Εκκλησίας.
13. Οι «ναπαίοι» θεωρούσαν πως η υποταγή της Εκκλησίας της Ελλάδας στο Πατριαρχείο απαγόρευε στη Ρωσία να επεμβαίνει για την προστασία των ορθοδόξων.

**Ενδεικτικά παραθέματα από το ΚΕΕ (Κέντρο Εκπαιδευτικής Έρευνας)**

**ΠΗΓΗ 1**

Το εκκλησιαστικό ζήτηµα «Η αυτονοµία και ανεξαρτησία της Εκκλησίας είναι αχώριστος από της αυτονοµίας και ανεξαρτησίας της επικρατείας και πάσα κατ’ εκείνης άµεσος ή έµµεσος προσβολή είναι προσβολή κατά ταύτης». Με αυτά τα λόγια ο Θεόκλητος Φαρµακίδης από τους πρωτεργάτες της ριζικής αλλαγής των εκκλησιαστικών πραγµάτων της χώρας, αιτιολογεί όσα διενεργήθηκαν από το 1833 για την ανακήρυξη της αυτοκέφαλης εκκλησίας της Ελλάδος.

Ι.Ε.Ε, τόµ. ΙΓ΄, σ. 42

**ΠΗΓΗ 2**

Κάθε παράταξη είχε επίσης διαφορετικές αντιλήψεις σχετικά µε την Εκκλησία. Για τους φιλελεύθερους η Εκκλησία συνιστούσε εθνικό θεσµό µε τη στενή έννοια του όρου, θεσµό που λειτουργούσε µέσα στα γεωγραφικά όρια του κράτους, αποτελούσε µόνο µια όψη της κοινωνίας και ένα κλάδο της διοίκησης. Για τους συντηρητικούς συνιστούσε εθνικό θεσµό µε την ευρύτερη έννοια του όρου, θεσµό που κάλυπτε όλο τον Ελληνισµό, ήταν η καταστατική αρχή της κοινωνίας που διαχεόταν σε όλη τη διοίκηση. Για ορισµένους η Εκκλησία ταυτιζόταν µε την υπερεθνική Ορθοδοξία και προσδιοριζόταν από το δόγµα και όχι από την απλή εθνότητα ή από τον εκκλησιαστικό διαχωρισµό.

 Αλλά η ουσία της διαφωνίας βρισκόταν στη διάσταση που υφίστατο ως προς τις βασικές αξίες και τους στόχους που σχετίζονται µε το ζήτηµα της κοσµικής εξουσίας. Για τους φιλελευθέρους το κύριο πρόβληµα ήταν η διατήρηση της πολιτικής κυριαρχίας, επειδή θεωρούσαν το κράτος σύµβολο της εθνικής αξιοπρέπειας, ενσάρκωση της εθνικής ισχύος και φορέα της υλικής προαγωγής. Ένθερµοι υποστηρικτές της εθνικής κυριαρχίας καθώς ήταν οι φιλελεύθεροι είχαν το φόβο ότι ο Σουλτάνος –ή ακόµη χειρότερη η Ρωσία- θα χρησιµοποιούσε την επιρροή του Πατριάρχη για να επεµβαίνει στις εσωτερικές υποθέσεις της Ελλάδας. Για τους συντηρητικούς ύψιστο µέληµα ήταν η εκκλησιαστική κοινωνία επειδή µόνον αυτή µπορούσε να διαφυλάξει την ενότητα του δόγµατος, να διατηρήσει την υπεροχή της θρησκείας ως ρυθµιστικής αρχής της κοινωνίας, και να εξασφαλίσει αµυντικούς µηχανισµούς εναντίον της δυτικής πολιτισµικής διείσδυσης. Οι συντηρητικοί, που ανησυχούσαν µήπως η διαιρεµένη από το σχίσµα Ορθοδοξία υπέκυπτε στις υπονοµευτικές πιέσεις των δυτικών ιεραποστόλων και διπλωµατών, θεωρούσαν τη στενή σύµπραξη ανάµεσα στον Πατριάρχη, τη Ρωσία και την Εκκλησία της Ελλάδος απόλυτα αναγκαία για την κοινή άµυνα.

J. Petropulos, Πολιτική και Συγκρότηση Κράτους… , σσ. 223-224

**Λαµβάνοντας υπόψη το περιεχόµενο των παραθεµάτων και τις πληροφορίες του βιβλίου σας, προσπαθήστε: α) Να παρουσιάσετε τις διαφορετικές θέσεις φιλελεύθερων και συντηρητικών στο θέµα της ανακήρυξη της «αυτοκέφαλης» εκκλησίας της Ελλάδος. β) Να προσδιορίσετε τους παράγοντες που επέδρασαν στη διαµόρφωση των διαφορετικών αντιλήψεων στο ζήτηµα αυτό.**

**4.Τα κόμματα ως εκφραστές του πνεύματος της εποχής**

1**.**Για ποιους λόγους τα πολιτικά κόμματα δεν είχαν σημαντικές αποκλίσεις;

2.Οι οικονομικές ιδέες των κομμάτων.

3.Γιατί δεν είχαν σαφή οργανωτική δομή και προγράμματα δράσης;

4. Πώς τα κόμματα μέχρι το 1844 διεκδικούσαν αιτήματα;